Resep: Pampoen-en-piesangpoffertjies sonder eierOuma Antjie (Annetjie Lombaard) van Emalahleni se pampoenpoffertjies is altyd ŉ wenner op die feestyd-spyskaart. Groot was haar kleinseun, Josua (8), se teleurstelling toe hy vanjaar besef hy kan nie saam smul nie, omdat hy allergies is vir die eier in die poffertjies. Soos dit ŉ ervare ouma betaam, het ouma Antjie blitsig ŉ plan beraam en haar resep aangepas om eiervry te wees. Die piesangs wat sy in die plek daarvan gebruik het, gee boonop ŉ lekker soet smakie aan die pampoenpoffers. Bestanddele – pampoenpoffertjies: 750 ml gaar fyn pampoen 2 piesangs, fyngedruk 500 ml bruismeel 15 ml bakpoeier 5 ml sout Bestanddele – sous: 500 ml suiker 250 ml water 125 ml melk 60 ml botter 10 ml mielieblom, aangemaak met melk Metode: Meng al die bestanddele. Braai lepelsvol in olie tot goudbruin. Dreineer op kombuispapier en pak die poffers in ŉ glasbak. Kook al die stroopbestanddele saam tot die suiker opgelos is. Gooi dit oor die gaar poffertjies.